Peter Simon Pallas

**Peter Simon Pallas**, nado en Berlín o 22 de setembro de 1741 e finado o 8 de setembro de 1811 na mesma cidade, foi un médico, zoólogo e botánico alemán, célebre polos seus traballos realizados en Rusia.

## Traxectoria 
Fillo de Simon Pallas, profesor de cirurxía, fixo os seus primeiros estudos con titores privados, interesándose desde moi novo pola historia natural. Posteriormente asistiu á Universidade de Halle e á Universidade de Gotinga. En 1760 trasladouse á Universidade de Leiden onde obtivo o grao de doutor aos 19 anos.

Nos anos seguintes viaxou aos Países Baixos e a Londres, mellorando os seus coñecementos médicos e cirúrxicos. En Londres coñece a Thomas Pennant, con quen mantería unha abundante correspondencia. De feito, foi Pallas quen proporcionou o material que permitiu a Pennant escribir a súa *Artic Zoology*. A súa notoriedade foi tal que con tan só 23 anos xa pertencía á Royal Society de Londres.

Posteriormente estableceuse na Haia. Alí propuxo un novo sistema de clasificación animal, que foi gabado por Georges Cuvier. En 1766 escribiu *Miscellania Zoologica*, que incluía a descrición de numerosos vertebrados novos para a ciencia e que descubrira nas coleccións do museo desta cidade holandesa. Planeou unha viaxe ao sur de África a ás Indias Orientais pero tivo que suspendelo a causa de que seu pai o chamou a Berlín. Alí empezou a traballar na súa *Spicilegia Zoologica* (1767-80).

En 1767 Pallas foi convidado por Catarina II de Rusia á Academia das Ciencias de San Petersburgo como profesor e, entre 1769 e 1774, dirixiu unha expedición a Siberia, onde recolleu numerosos espécimes. A expedición explorou o curso alto do río Amur, o mar Caspio así como os montes Urais e o macizo de Altai, alcanzando até o lago Baikal.

En 1772 Pallas decatouse de que se descubrira unha gran peza de metal de 700&nbsp;kg cerca da cidade de Krasnoyarsk. Pallas dispuxo o seu transporte a San Petersburgo. A análise posterior do metal mostrou que se trataba dun novo tipo de meteorito de ferro. Este novo tipo de meteoritos coñécese desde entón como palasitos, mentres que o meteorito en concreto denomínase *Krasnoyarsk* ou, ás veces, *ferro de Pallas*.

Entre 1778 e 1779 publicou *Novae sepcies quadrupedum, e glirium ordine...* onde describiu novas especies de vertebrados de Siberia.

Estableceu amizade coa tsarina Catarina II de Rusia, seguramente pola súa común orixe xermánica. A emperatriz ordenou que Pallas tivera acceso a todas as plantas recollidas por outros naturalistas, o que permitiu a Pallas publicar a súa *Flora Rossica* (1784-1788).

A súa máis grande obra, *Zoographia Rosso-Asiatica*, que apareceu en catro volumes, o último despois da súa morte baixo a dirección de Wilhelm Gottlieb Tilesius von Tilenau (1769-1857).

[miniatura|Casa de Pallas en [Simferópol.]]
miniatura|150px|Tumba de Peter Simon Pallas.

Entre 1793 e 1794 dirixiu unha segunda expedición ao sur de Rusia, visitando Crimea e o mar Negro. Nesta expedición estivo acompañado pola súa filla (que tivera coa súa primeira esposa, falecida en 1782) e pola súa nova esposa, artistas, serventes e unha escolta militar. En febreiro de 1793 viaxaron a Saratov e despois, río abaixo, a Volgogrado. Pasaron a primavera explorando o país cara ao leste e en agosto viaxou ao longo da beira do mar Caspio e polas montañas do Cáucaso. En setembro viaxaron a Crimea, pasando o inverno en Simferópol. Pallas pasou a primavera de 1794 explorando cra o sueste e, en xullo, viaxou polo val do Dniéper. Ao chegar de regreso a San Petersburgo en setembro, Pallas deu conta da viaxe no seu *P. S. Pallas Bemerkungen auf einer Reise en die Südlichen Statthalterschaften des Russischen Reichs (1799-1801)*. Catarina II deulle unha gran leira en Simferópol, onde Pallas viviu até a morte da súa segunda esposa en 1810.

Despois o tsar Alexandre I concedeulle permiso para saír de Rusia e volveu a Berlín, onde morreu ao ano seguinte. A súa tumba está no *Friedhof I der Jerusalems- und Neuen Kirchengemeinde und Neuen Kirchengemeinde* (Cemiterio nº 1 das congregacións da Igrexa de Xerusalén e a nova Igrexa) en Kreuzberg (Berlín).

Pallas realizou unha síntese entre Linneo e Buffon. Utilizou o sistema binomial, pero admitía que as especies non son estábeis de forma definitiva, senón que podían evolucionar a súa aparencia de forma notábel a causa de factores climáticos.

## Publicacións 
* *Elenchus zoophytorum, sistens generum adumbrationes generaliores et specierum cognitarum succinctas descriptiones, cum selectis auctorum synonymis.* van Cleef, Den Haag 1766
* *Miscellanea zoologica, quibus novæ imprimis atque obscuræ animalum species describuntur et observationibus iconibusque illustrantur.* Den Haag 1766
* *Spicilegia zoologica.* Berlin 1767-77
* *Lyst der Plant-Dieren, bevattende de algemeene schetzen der geslachten en korte beschryvingen der bekende zoorten.* van Paddenburg & van Schoonhoven, Utrecht 1768
* *Naturgeschichte merkwürdiger Thiere.* Berlin 1769-78
* *Dierkundig mengelwerk, in het welke de nieuwe of nog duistere zoorten van dieren, door naauwkeurige afbeeldingen, beschryvingen en verhandelingen opgehelderd worden.* van Paddenburg & van Schoonhoven, Utrecht 1770
[miniatura|O [rato *Sicista betulina*. Ilustración de *Novae species quadrupedum*.]]
[miniatura|*[Cyanopica cyana* identificada como *Corvus cyanus* por Pallas. (Debuxo de Geissler en *Zoographia rosso-asiatica*).]]
[miniatura|Lámina do [Rinoceronte laúdo en ''Mémoires de l'Académie des sciences de Saint-Pétersbourg*.]]
miniatura|Portada do libro *Travels through the southern provinces of the Russian empire, performed in the years 1793 and 1794*.
* *Reise durch verschiedene Provinzen des Russischen Reichs.* St. Petersburg 1771-1801
* *Continens quadrupedium, avium, amphibiorum, piscium, insectorum, molluscorum aliorumque marinorum fasciculos decem.* Berlin 1774.
* *Sammlungen historischer Nachrichten über die mongolischen Völkerschaften.* St. Petersburg, Frankfurt, Leipzig 1776-1801
* *Betrachtungen über die Beschaffenheit der Gebürge und Veränderungen der Erdkugel, besonders in Beziehung auf das Rußische Reich.* Hartknoch, Frankfurt 1778
* *Miscellanea zoologica.* Leiden 1778
* *Novae species quadrupedum e glirium ordine, cum illustrationibus variis complurium ex hoc ordine animalium.* Walther, Erlangen 1778.
* *Natuurlyke historie van nieuwe en nog weinig bekende soorten van dieren.* van Esveldt & Holtrop, Amsterdam 1779
* *Observations sur la formation des montagnes et les changements arrivés au globe.* Segaud, St. Petersburg 1779
* *Сравнительные словари всех языков и наречий, собранные десницею всевысочайшей особы.* St. Petersburg 1787-89
* *Bemerkungen auf einer Reise in die südlichen Statthalterschaften des Russischen Reichs, in den Jahren 1793 und 1794.* Martini, Leipzig 1799-1803
* *Enumeratio plantarum in horto Procopii a Demidof.* St. Petersburg 1781
* *Icones Insectorum praesertim Rossicae, Sibiriaeque peculiarium.* Walther, Erlangen 1781-98
* *Nordische Beyträge zur physikalischen und geographischen Erd- und Völkerbeschreibung, Naturgeschichte und Oekonomie.* Logan, St. Petersburg 1781-96
* *Observations sur la formation des montagnes et les changemens arrivès à notre globe.* Méquignon, St. Petersburg 1782
* *Flora Rossica seu Stirpium Imperii Rossici per Europam et Asiam, indigenarum descriptiones et icones.* Weitbrecht, St. Petersburg 1784-88
* *Linguarum totius orbis vocabularia comparativa.* St. Petersburg 1786
* *Путешествие по разным местам Российского государства.* St. Petersburg 1786-1809
* *Charakteristik der Thierpflanzen, worin von den Gattungen derselben allgemeine Entwürfe und von denen dazugehörigen Arten kurze Beschreibungen gegeben werden, nebst den vornehmsten Synonymen der Schriftsteller.* Rasp, Nürnberg 1787
* *Voyages de M. P. S. Pallas en différentes provinces de l'empire de Russie, et dans l'Asie septentrionale.* Maradan, París 1788-93.
* *Flora Rossica.* Frankfurt 1789/90
* *Voyages en Sibérie, extraits des journaux de divers savans voyageurs.* Berna 1791
* *An account of the different kinds of sheep found in the Russian dominions and among the Tartar hordes of Asia.* Chapman, Edinburgo 1794
* *Voyages du Professeur Pallas dans plusieurs provinces de l'empire de Russie et dans l'Asie septentrionale.* Maradan, París 1794
* *Краткое физическое и топографическое описание Таврической области.* 1795
* *Tableau physique et topographique de la Tauride.* St. Petersburg 1795
* *Physikalisch-topographisches Gemählde von Taurien.* Logan, St. Petersburg 1796
* *Tagebuch einer Reise, die im Jahr 1781 von der Gränzfestung Mosdok nach dem innern Caucasus unternommen worden.* Logan, St. Petersburg 1797
* *Plantae novae ex herbario et schedis defuncti Botanici Ioanni Sievers, Hannoverani, descriptae*, Nova acta Academiae Scientiarum Imperialis Petropolitanae, Petropoli (St. Petersburg) 1797 
* *Observations faites dans un voyage entrepris dans les gouvernements méridionaux de l'empire de Russie, dans les années 1793 et 1794.* Martini, Leipzig 1799-1801
* *Species astragalorum.* Martini, Leipzig 1800
* *Illustrationes plantarum imperfecte vel nondum cognitarum.* Leipzig 1803
* *Travels through the southern provinces of the Russian empire, performed in the years 1793 and 1794.* Ridgway & McMillan, Londres 1803
* *Voyages entrepris dans les gouvernemens méridionaux de l'empire de Russie.* París 1805
* *Physikalisch-topographisches Gemälde von Taurien.* Leipzig 1806
* *Description du Tibet, d'après la Relation des Lamas Tangoutes, établis parmi les Mongols.* Bossange, Masson & Besson, París 1808
* *Animalia monocardia seu Frigidi sanguinis imperii Rosso Asiatici.* 1811
* *Travels through the southern provinces of the Russian empire, in the years 1793 and 1794.* Stockdale, Londres 1812
* *Viaggi del signor Pallas in diverse province dell'imperio Russo sino ai confini della China.* Sonzogno, Mailand 1816
* *Zoographia Rosso-Asiatica, sistens omnium animalium in extenso Imperio Rossico et adiacentibus maribus observatorum recensionem, domicilia, mores et descriptiones anatomen atque icones plurimorum.* St. Petersburg 1831

## Legado 
### Honores 
En Berlín hai unha rúa na súa honra, a *Pallas Straße*.

### Epónimos 
* Xénero *Pallasia* (Houtt.) Klotzsch (*Rubiaceae*).

## Abreviaturas 
A abreviatura **Pall.** emprégase para indicar a Peter Simon Pallas como autoridade na descrición e clasificación científica dos vexetais.

A abreviatura **Pallas** emprégaaw para indicar a Peter Simon Pallas como autoridade na descrición e taxonomía en zooloxía.

## Notas 
## Véxase tamén 
### Bibliografía 
* István Fodor. *Pallas und andere afrikanische Vokabularien vor dem 19. Jahrhundert. Ein Beitrag zur Forschungsgeschichte.* Buske, Hamburg 1975. (= Kommentare zu Peter Simon Pallas: Linguarum totius orbis vocabularia comparativa; 1)
* V. I. Pallas & Osipov. *Научное наследие П. С. Палласа. Письма. 1768-1771 гг.* Tialid, St. Petersburg 1793
* Pallas (p. m.) *A naturalist in Russia, letters from Peter Simon Pallas to Thomas Pennant.* Minneapolis 1967
* Folkwart Wendland. *Peter Simon Pallas, 1741-1811, Materialien einer Biographie.* de Gruyter, Berlin u.a. 1991/92. ISBN 3-11-012997-3
* Folkwart Wendland. *Peter Simon Pallas, 1741-1811.* Darwin, München 2001
* Eduard Winter. *Lomonosov, Schlözer, Pallas, deutsch-russische Wirtschaftsbeziehungen im 18. Jahrhundert.'' Akad. Verl., Berlin 1962. (= Quellen und Studien zur Geschichte Osteuropas; 12)